ການປຸ້ນຈີ້ ຂອງໂຈນທະເລ ເພີ້ມຂຶ້ນ ໃນເຂດເອເຊຍ ຕາເວັນອອກສຽງໃຕ້
ມາຮອດປັດຈຸບັນ ປະເທດທີ່ຖືກປຸ້ນຈີ້ ໂດຍໂຈນທະເລຫຼາຍທີ່ສຸດ ກໍແມ່ນອິນໂດເນເຊຍ ຊຶ່ງປະກອບເປັນ ເກືອບ 40 ເປີເຊັນ ຂອງການປຸ້ນຈີ້ທັງໝົດ.
ຫລັງຈາກການປຸ້ນຈີ້ກຳປັ່ນໃນທະເລ ໄດ້ຫລຸດລົງເປັນລຳດັບ ໃນ ໄລຍະສອງສາມປີຜ່ານມານີ້ ການໂຈມຕີຂອງພວກໂຈນທະເລ ກໍ ໄດ້ເພີ້ມຂຶ້ນອີກ 10 ເປີເຊັນໃນໄຕຣມາດທຳຂອງປີນີ້ປຽບທຽບໃສ່ ໄລຍະດຽວກັນ ໃນປີ 2014 ຜູ້ສື່ຂ່າວວີໂອເອ Steve Herman ມີລາຍລະອຽດເພີ້ມຕື່ມກ່ຽວກັບເລື້ອງນີ້ ຈາກຫ້ອງການພວກເຮົາ ປະຈຳເຂດເອເຊຍຕາເວັນອອກສຽງໃຕ້ ທີ່ບາງກອກ ດັ່ງໄພສານ ຈະນຳມາສະເໜີທ່ານ ໃນອັນດັບຕໍ່ໄປ ເຂດນ່ານນ້ຳ ທີ່ເປັນອັນຕະລາຍຫຼາຍທີ່ສຸດສຳຫຼັບການປະເຊີນ ໜ້າກັບພວກໂຈນທະເລ ໃນປີ 2015 ແມ່ນເອເຊຍຕາເວັນອອກ ສຽງໃຕ້ ລາຍງານສະບັບນຶ່ງທີ່ນຳອອກເຜີຍແຜ່ໃນວັນອັງຄານວານນີ້ໂດຍຫ້ອງການຄຸ້ມຄອງການ ເດີນເຮືອທາງທະເລສາກົນ ຫລື IMB ກ່າວວ່າ ຫຼາຍກວ່າເຄິ່ງນຶ່ງ ຂອງການໂຈມຕີທັງໝົດ ນັບຕັ້ງແຕ່ເລີ້ມຕົ້ນປີ 2015 ມາ ແມ່ນເກີດຢູ່ໃນຂົງເຂດດັ່ງກ່າວ ທ່ານ Pottengal Mukundan ຜູ້ອຳນວຍການຂອງອົງການ IMB ກ່າວວ່າ ກຳປັ່ນບັນທຸກ ນ້ຳມັນຂະໜາດນ້ອຍທີ່ແລ່ນເລາະຕາມເຂດແຄມຝັ່ງ ໄດ້ຖືກພວກໂຈນທະເລປະກອບອາ ວຸດຢູ່ໃນຂົງເຂດ ຈີ້ເອົາໄປ ໂດຍສະເລ່ຍແລ້ວ ແມ່ນໃນທຸກໆສອງອາທິດ ຜູ້ອຳນວຍການ ອົງການ IMB ກ່າວຕື່ມວ່າ ກຳປັ່ນບັນທຸກນ້ຳມັນຂະໜາດນ້ອຍ ທີ່ແລ່ນ ຊ້າໆ ເລາະໃກ້ແຄມຝັ່ງເຂດເອເຊຍຕາເວັນອອກສຽງໃຕ້ ກໍມີຄວາມຫລໍ່ແຫຼມເປັນອັນຕະ ລາຍເຊັ່ນດຽວກັນ ເພາະວ່າມັນບໍ່ສູງປານໃດຈາກລະດັບນ້ຳ ປະເທດທີ່ຖືກໂຈມຕີຫຼາຍທີ່ສຸດໃນປີນີ້ແມ່ນອິນໂດເນເຊຍຊຶ່ງປະກອບເປັນເກືອບ 40 ເປີ ເຊັນຂອງການໂຈມຕີທັງໝົດ ຢູ່ໃນ 8 ເຫດການ ທີ່ມີການລາຍງານ ໃນໄລຍະ 3 ເດືອນຜ່ານ ມານີ້ ຫວຽດນາມ ແມ່ນໄດ້ປະເຊີນ ກັບການລັກຂະໂມຍປຸ້ນຈີ້ ດ້ວຍອາວຸດເພີ້ມຂຶ້ນໂດຍທີ່ກຳປັ່ນໄດ້ຖືກບຸກເຂົ້າໄປໃນຂະນະ ທີ່ຖິ້ມສະໝໍຈອດຢູ່ໃນແລະອ້ອມແອ້ມ ບໍລິເວນທ່າເຮືອໄຮຟອງ ແລະ Vung Tau ສະພາບການທີ່ດີຂຶ້ນຢ່າງໜ້າສັງເກດໄດ້ແມ່ນຢູ່ນອກຊາຍຝັ່ງ ຂອງ Somalia ຊຶ່ງໃນປີນີ້ ຍັງບໍ່ທັນມີລາຍງານ ກ່ຽວກັບການ ປຸ້ນຈີ້ເກີດຂຶ້ນເທື່ອ ການປຸ້ນຈີ້ເທື່ອສຸດທ້າຍ ທີ່ມີລາຍງານວ່າ ໄດ້ເກີດຂຶ້ນຢູ່ໃນເຂດນ່ານນ້ຳແຫ່ງນັ້ນແມ່ນໃນ ເດືອນພຶດສະພາ ປີ 2012 ການປາດສະຈາກການໂຈມຕີຂອງພວກໂຈນທະເລແມ່ນເຊື່ອວ່າເປັນຍ້ອນ Somalia ມີ ລັດຖະບານ ທີ່ບໍລິຫານງານອີກຄັ້ງນຶ່ງ ມີກອງທັບເຮືອຂອງນາໆຊາດ ແລ່ນລາດຕະເວນ ປ້ອງກັນບໍ່ໃຫ້ກຳປັ່ນແມ່ຂອງພວກໂຈນທະເລອອກປະຕິບັດງານ ແລະແນເປົ້າໃສ່ກຳປັ່ນ ຕ່າງໆ ໂດຍນຳໃຊ້ມາດຕະການຕໍ່ຕ້ານໂຈນທະເລ ຮວມທັງຍາມຕິດອາວຸດ ຢູ່ເທິງກຳປັ່ນ ຕ່າງໆ ແຕ່ທ່ານ Mukundan ຈາກອົງການ IMB ເຕືອນວ່າ ມັນຈະງ່າຍຫລາຍທີ່ສະຖານະການ ຈະຕ່າວປີ້ນກັບຄືນໄປສູ່ສະພາບທີ່ບໍ່ດີຄືແຕ່ກ່ອນ ເຂດອາຟຣິກາຕາເວັນຕົກຍັງສືບຕໍ່ເປັນຈຸດເດືອດໃນການປຸ້ນຈີ້ຢ່າງຮຸນແຮງຂອງພວກ ໂຈນທະເລ ໂດຍໃນປີນີ້ໄດ້ສັງຫານຜູ້ຊາຍຄົນນຶ່ງໃນການຈີ້ເຮືອຫາປາຢູ່ນອກຝັ່ງທະເລ ຂອງການາ ລູກເຮືອ 5 ຄົນ ໄດ້ຖືກພວກໂຈນທະເລ ຈາກໄນຈີເຣຍລັກພາໂຕໄປ ຢູ່ໃນ ການປຸ້ນຈີ້ 2 ຄັ້ງ ນອກນັ້ນແລ້ວ ມີລາຍງານວ່າ ກຳປັ່ນບັນທຸກຜະລິດຕະພັນ ຂະໜາດ ນ້ອຍລຳນຶ່ງ ຖືກຈີ້ໄປເຊັ່ນກັນ